جمهورباشقانی رجب طیب اردوغان، ۶ فوریه‌ده باش وئره‌ن زلز‌له‌لرده جان ایتکیسینین ۳۵ مین ۴۱۸ نفره یوکسلدیگینی آچیقلادی.
اردوغان، "عصرین فلاکتی" اولاراق تانیملانان، مرکزی قهرمان ماراش اولان و ۱۰ بؤلگه‌نی ائتکیله‌ین ۷،۷ و ۷،۶ بؤیوکلوگونده‌کی زلز‌له‌لر گوندمی ایله تشکیل ائدیلن باخانلار قورولو توپلانتیسیندان سونرا آچیقلامالار وئردی.
زلز‌له‌لر اوچون "دونیاداکی بوتون متخصصلرین ده گؤروش بیرلیگی ایله بؤیوکلویو، ییخیچیلیغی و استثنایی بیر طبیعت حادثه اولاراق دگرلندیریلیر" دئین اردوغان، جان ایتکیسینین ۳۵ مین ۴۱۸ نفره یوکسلدیگینی، ۱۰۵ مین ۵۰۵ نفرین یارالاندیغینی بیلدیردی.
یارالانانلارین ۱۳۲۰۸نین معالیجه‌سینین داوام ائتدیریلدیگینی بیلدیرن جمهورباشقانی، ییخیلمیش اولان ۱۹ مین‌دن چوخ بینادان ۱۵ مینینه موداخیله‌نین باشا چاتدیغینی قید ائتدی.
جمهورباشقانی اردوغان، زلزله بؤلگه‌سینده‌ تخمیناً ۲۵۰ مین دؤولت مأمورونون چالیشمالاردا یئر آلدیغینی وورغولایاراق،
«ییخیلان بینالارین آلتیندا قالان سون وطنداشیمیزی دا اوردان چیخارانا قدر چالیشمالاریمیزی داوام ائتدیره‌جییک» دئدی.
